ai4bharat/Pralekha huggingface dataset:
రక్షణ మంత్రిత్వ శాఖ
సాయుధ దళాల కార్యాచరణ మరియు కోవిడ్ -19 సంసిద్ధతను సమీక్షించిన రక్షణ మంత్రి శ్రీ రాజ్ నాథ్ సింగ్
కార్యాచరణ సంసిద్ధతతో పాటు కోవిడ్ -19 తో పోరాడేందుకు సాయుధ దళాలు తీసుకున్న చర్యల గురించి రక్షణ శాఖ మంత్రి శ్రీ రాజ్ నాథ్ సింగ్ ఈ రోజు వీడియో కాన్ఫరెన్స్ ద్వారా కమాండర్స్ ఇన్ చీఫ్ తో సమీక్ష నిర్వహించారు.
రక్షణ మంత్రితో పాటు రక్షణ సిబ్బంది చీఫ్ మరియు మిలటరీ వ్యవహారాల కార్యదర్శి జనరల్ బిపిన్ రావత్, ఆర్మీ చీఫ్ జనరల్ ఎం.ఎం.నారావణే, చీఫ్ ఆఫ్ నావల్ స్టాఫ్ అడ్మిరల్ కరంబీర్ సింగ్, చీఫ్ ఆఫ్ ఎయిర్ స్టాఫ్ ఎయిర్ చీఫ్ మార్షల్ ఆర్కెఎస్ భథౌరియా, రక్షణ శాఖ కార్యదర్శి డాక్టర్ అజయ్ కుమార్ మియు కార్యదర్శి  శ్రీమతి గార్గి కౌల్ ఈ సమావేశంలో పాల్గొన్నారు.
రక్షణ మంత్రి తన ప్రసంగంలో స్థానిక పౌర పరిపాలనకు అందించిన సహాయం మరియు కోవిడ్ -19 పోరాటానికి తీసుకున్న సన్నాహక చర్యల విషయంలో సాయుధ దళాల పాత్రను ప్రశంసించారు.
కోవిడ్ -19తో పోరాడుతున్నప్పుడు తమ శక్తిన కార్యాచరణ సంసిద్ధత కోసం నిర్థారించాలని, ప్రస్తుత పరిస్థితులతో పోరాడుతున్న సమయంలో ఎలాంటి పరిస్థితుల్లోనూ వెనకడుగు వేయకూడదని సూచించారు.
కోవిడ్ -19 నేపథ్యంలో ఎదురౌతున్న ఆర్థిక భారాన్ని దృష్టిలో ఉంచుకుని, వృధా చేయకుండా ఆర్థిక వనరులను ఖర్చు చేయాలని ఆయన బలగాలను ఆదేశించారు.
సాయుధ దళాల ఉమ్మడి అవసరాన్ని నొక్కి చెప్పిన రక్షణ మంత్రి, త్వరగా సాధించగల పనులను గుర్తించి ప్రాధాన్యత ఇవ్వాలని మరియు లాక్ డౌన్ ఎత్తివేసిన తర్వాత ఆర్థిక వ్యవస్థ పునరుజ్జీవంలో సాయం చేయాలని కమాండర్స్ ఇన్ చీఫ్ ను కోరారు.
దళాలలో వైరస్ సంక్రమణను నివారించడానికి మరియు స్థానిక పౌర పరిపాలనుకు అందించిన సహాయం గురించి కమాండర్స్ ఇన్ చీఫ్ లు రక్షణ మంత్రికి వివరించారు. కోవిడ్ -19 ప్రామాణిక ఆపరేటింగ్ విధానాలు సంచిక, ఆరోగ్య మరియు కుటుంబ సంక్షేమ మంత్రిత్వశాఖ మరియు ఇతర ఏజెన్సీలు జారీ చేసిన సలహాల ప్రకారం ప్రోటోకాల్స్ మరియు కసరత్తులలో తగిన మార్పులు ప్రవేశపెట్టడం మరియు మాజీ సైనికులు మరియు వారి కుటుంబాలను జాగ్రత్తగా చూసుకోవడం తదితర అంశాల గురించి తెలియజేశారు.
ఆస్పత్రుల ఆరోగ్య మౌలిక సదుపాయాలు పెంచడానికి అవసరమైన వైద్య సామగ్రిని సకాలంలో సేకరించేలా చేసిన రక్షణ మంత్రిత్వ శాఖ ఇటీవల అత్యవసర ఆర్థిక అధికారాలను పంపిణీ చేయడాన్ని కమాండర్లు ప్రశంసించారు.
కోవిడ్ -19తో వ్యవహరించడంలో భాగంగా అదనపు మానవశక్తిని పెంచడంతో పాటు వారికి ప్రాథమిక శిక్షణ ఇవ్వడం ద్వారా అంటువ్యాధిని ఎదుర్కోవడానికి సహాయాన్ని మెరుగు పరిచే బాధ్యతను సాయుధ దళాలు సమగ్రంగా స్వీకరించాయి.
దళాలతో పాటు స్థానిక పౌర పరిపాలన కోసం ఐసోలేషన్ మరియు దిగ్బంధం సౌకర్యాలు ఏర్పాటు చేసినట్లు కమాండర్లు తెలియజేశారు. పౌర పరిపాలన కోరితే స్థానికంగా అవసరమైన సేవలను నిర్వహించడానికి వారు సంసిద్ధతను వ్యక్తం చేశారు.
వీడియో కాన్ఫరెన్స్ ఈ కింది కమాండెంట్ లు పాల్గొన్నారు.
నార్తర్న్ కమాండ్, ఉధంపూర్; ఈస్టర్న్ కమాండ్, కోల్కతా; సదరన్ నావల్ కమాండ్, కొచ్చి; వెస్ట్రన్ నావల్ కమాండ్, ముంబై; సదరన్ కమాండ్, పూణే; సౌత్-వెస్ట్రన్ కమాండ్, జైపూర్; వెస్ట్రన్ ఎయిర్ కమాండ్, ఢిల్లీ; తూర్పు నావికాదళం, విశాఖపట్నం; సెంట్రల్ ఎయిర్ కమాండ్, అలహాబాద్; నైరుతి ఎయిర్ కమాండ్, గాంధీనగర్; సదరన్ ఎయిర్ కమాండ్, త్రివేండ్రం; సెంట్రల్ కమాండ్, లక్నో; మరియు అండమాన్ & నికోబార్స్ కమాండ్, పోర్ట్ బ్లెయిర్.
--
(
నీతి ఆయోగ్
భారత్-అమెరికా వ్యూహాత్మక శక్తి భాగస్వామ్యం: ఈనెల 2న ప్రారంభమైన 'సస్టెయినబుల్ గ్రోత్ పిల్లర్ ఇండియా ఎనర్జీ మోడలింగ్ ఫోరం'
'సస్టెయినబుల్ గ్రోత్ పిల్లర్' అనేది, భారత్-అమెరికా వ్యూహాత్మక ఇంధన భాగస్వామ్యంలో అతి ముఖ్యమైన మూలస్తంభం. నీతి ఆయోగ్, యూఎస్ఏఐడీ దీనికి సహాధ్యక్షులు. శక్తి సమాచార నిర్వహణ, శక్తి మోడలింగ్, తక్కువ కర్బన పరిజ్ఞానంపై సహకారం దీని కీలక కార్యకలాపాలు.
ఈనెల 2న జరిగిన ఎస్జీ పిల్లర్ సంయుక్త కార్యాచరణ బృందం సమావేశంలో, 'ఇండియా ఎనర్జీ మోడలింగ్ ఫోరమ్' ప్రారంభమైంది.
శక్తి మోడలింగ్ ఫోరంలు ప్రపంచంలోని వివిధ ప్రాంతాల్లో ఉన్నాయి. 'ది ఎనర్జీ మోడలింగ్ ఫోరం' ను అమెరికాలో 1976లో, స్టాన్పోర్డ్ విశ్వవిద్యాలయంలో స్థాపించారు. ప్రభుత్వం, పారిశ్రామిక రంగం, విశ్వవిద్యాలయాలు, ఇతర పరిశోధన సంస్థలకు చెందిన మోడలింగ్ నిపుణులు, నిర్ణేతలను అనుసంధానించడానికి దీనిని ఏర్పాటు చేశారు. శక్తి, పర్యావరణం చుట్టూ ఉన్న సమకాలీన సమస్యలను చర్చించడానికి నిష్పాక్షిక వేదికను ఈ ఫోరం అందిస్తుంది.
మోడలింగ్ ఫోరం ఏర్పాటుకు భారతదేశంలో అధికారిక, క్రమబద్ధ ప్రక్రియ లేదు. అయినా, టీఈఆర్ఐ, ఐఆర్ఏడీఈ, సీఎస్టీఈపీ, సీఈఈడబ్ల్యూ, ఎన్సీఏఈఆర్ వంటి మేధో, పరిశోధన సంస్థలు పరిస్థితులను స్థిరంగా అభివృద్ధి చేయడంతోపాటు.., మోడలింగ్ అధ్యయనాలు, విశ్లేషణల ద్వారా, 'కేంద్ర పర్యావరణం, అడవుల శాఖ', నీతి ఆయోగ్ సహా ఇతర సంబంధిత మంత్రిత్వ శాఖలకు అవసరమైన సమాచారాన్ని అందిస్తున్నాయి.
'ది ఇండియా ఎనర్జీ మోడలింగ్ ఫోరం' ఈ క్రింది ప్రయత్నాలను వేగవంతం చేయడంతోపాటు లక్ష్యంగా చేసుకుంటుంది:
కీలకమైన శక్తి, పర్యావరణ సంబంధిత సమస్యలను పరిశీలించడానికి ఒక వేదికను అందిస్తుంది.
నిర్ణయాలు తీసుకునే విధానాన్ని భారత ప్రభుత్వానికి తెలియజేస్తుంది.
మోడలింగ్ బృందాలు, ప్రభుత్వం, విజ్ఞాన భాగస్వాములు, పెట్టుబడిదారుల మధ్య సహకారాన్ని పెంచుతుంది.
ఆలోచనల మార్పిడిని సులభతరం చేయడంతోపాటు, అధిక నాణ్యతతో కూడిన కొత్త అధ్యయనాలు వచ్చేలా చేస్తుంది.
వివిధ స్థాయులు, విభాగాల్లోని విజ్ఞాన అంతరాలను గుర్తిస్తుంది.
భారతీయ సంస్థల సామర్థ్యాన్ని పెంచుతుంది.
ఫోరం కార్యకలాపాలను నీతి ఆయోగ్ ప్రాథమికంగా సమన్వయం చేయడంతోపాటు పాలన విధానాన్ని ఖరారు చేస్తుంది. విజ్ఞాన భాగస్వాములు, సమాచార సంస్థలు, సంబంధిత మంత్రిత్వ శాఖలు ఈ ఫోరంలో ఉంటాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
194.92 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.50 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 40,370
గత 24 గంటల్లో నమోదయిన కొత్త కేసులు 8,329
ప్రస్తుత రికవరీ రేటు 98.69%
వారపు పాజిటివిటీ రేటు 1.75%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 194.92 కోట్ల  డోసులను టీకా కార్యక్రమం అధిగమించింది. 2,49,83,454 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.50 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,573
|
|
రెండో డోసు
|
|
1,00,47,186
|
|
ముందు జాగ్రత్త డోసు
|
|
53,80,158
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,20,430
|
|
రెండో డోసు
|
|
1,75,96,034
|
|
ముందు జాగ్రత్త డోసు
|
|
91,40,325
|
|
12-14 ఏళ్ల వారు
|
|
మొదటి డోసు
|
|
3,50,34,278
|
|
రెండో డోసు
|
|
1,91,51,088
|
|
15-18 ఏళ్ల వారు
|
|
మొదటి డోసు
|
|
5,98,15,396
|
|
రెండో డోసు
|
|
4,68,46,961
|
|
18-44 ఏళ్ల వారు
|
|
మొదటి డోసు
|
|
55,75,36,958
|
|
రెండో డోసు
|
|
49,41,17,129
|
|
ముందు జాగ్రత్త డోసు
|
|
14,02,325
|
|
45-59 ఏళ్ల వారు
|
|
మొదటి డోసు
|
|
20,33,14,392
|
|
రెండో డోసు
|
|
19,17,51,075
|
|
ముందు జాగ్రత్త డోసు
|
|
17,53,144
|
|
60 ఏళ్లు పైబడినవారు
|
|
మొదటి డోసు
|
|
12,71,44,311
|
|
రెండో డోసు
|
|
11,96,54,642
|
|
ముందు జాగ్రత్త డోసు
|
|
2,07,57,706
|
|
ముందు జాగ్రత్త డోసులు
|
|
3,84,33,658
|
|
మొత్తం డోసులు
|
|
1,94,92,71,111
దేశవ్యాప్త క్రియాశీల కేసుల సంఖ్య 40,370. మొత్తం పాజిటివ్ కేసుల్లో ఇది 0.09 శాతం.
భారతదేశ రికవరీ రేటు 98.69% శాతంగా ఉంది. గత 24 గంటల్లో 4,216 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,48,308 కి పెరిగింది.
గత 24 గంటల్లో 8,329 కొత్త కేసులు నమోదయ్యాయి.
గత 24 గంటల్లో మొత్తం 3,44,994 పరీక్షలు చేశారు. దేశవ్యాప్తంగా ఇప్పటివరకు 85.45 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.75 శాతంగా, రోజువారీ పాజిటివిటీ రేటు 2.41 శాతంగా నమోదయ్యాయి.
ప్రధాన మంత్రి కార్యాలయం
భారతదేశ సాంస్కృతిక వైవిధ్యం... చైతన్యాలను ప్రతిబింబించే విశిష్ట వేడుక మాధవపూర్ మేళా: ప్రధానమంత్రి
ప్రధానమంత్రి శ్రీ నరేంద్ర మోదీ తన ‘మన్ కీ బాత్’ కార్యక్రమ ప్రసంగంలో- మాధవ్పూర్ మేళాను భారతదేశ సాంస్కృతిక వైవిధ్యం, చైతన్యాలను ప్రతిబింబించే ఒక విశిష్ట వేడుకగా అభివర్ణించిన విషయాన్ని ప్రజలతో పంచుకున్నారు.
ఈ మేరకు ట్విట్టర్ ద్వారా ఇచ్చిన సందేశంలో-
“మాధవ్పూర్ మేళా ప్రారంభమవుతున్న నేపథ్యంలో భారతదేశ సాంస్కృతిక వైవిధ్యం, చైతన్యాలను ప్రతిబింబించే ఈ అపూర్వ వేడుక గురించి గత నెల #మన్కీబాత్లోని నా వ్యాఖ్యను మీతో పంచుకుంటున్నాను” అని ప్రధాని పేర్కొన్నారు.
అలాగే మేళా ఇతివృత్తాన్ని, హర్షదాయక స్ఫూర్తిని ప్రస్ఫుటం చేస్తూ గుజరాత్ పర్యాటక శాఖ ట్విట్టర్ ద్వారా ఇచ్చిన సందేశాన్ని కూడా ప్రధానమంత్రి ప్రజలతో పంచుకున్నారు.
(
రహదారి రవాణా, హైవేల మంత్రిత్వ శాఖ
ఇండియన్ షుగర్ మిల్స్ అసోసియేషన్  'ప్రత్యామ్నాయ ఇంధనాలు'
దిగుమతి ప్రత్యామ్నాయం, తక్కువ ఖర్చు గలది, కాలుష్యం లేనిది మరియు స్వదేశీ అయినందువల్ల ప్రత్యామ్నాయ ఇంధనాల స్వీకరణపై దృష్టి పెట్టాలని, ఇది పెట్రోల్ లేదా డీజిల్పై ఆధారపడడం తగ్గిస్తుందని కేంద్ర రోడ్డు రవాణా, హైవేల శాఖ మంత్రి శ్రీ నితిన్ గడ్కరీ ఉద్ఘాటించారు. . ‘ఇండియన్ షుగర్ మిల్స్ అసోసియేషన్ ’ ‘ప్రత్యామ్నాయ ఇంధనం- ముందుకు వెళ్లే మార్గం’ అనే అంశంపై జరిగిన సదస్సులో శ్రీ గడ్కరీ ప్రసంగించారు. ప్రత్యామ్నాయ ఇంధనంగా బయో-ఇథనాల్ అతి పెద్ద ప్రయోజనం ఏమిటంటే ఇది చాలా తక్కువ గ్రీన్హౌస్ వాయు ఉద్గారాలతో స్వచ్ఛమైన ఇంధనం. అదనపు ఆదాయం నేరుగా రైతులకు చేరుతుంది, ఇది గ్రామీణ మరియు వెనుకబడిన ఆర్థిక వ్యవస్థను శక్తివంతం చేస్తుంది అని ఆయన అన్నారు.
ఇథనాల్ ఉత్పత్తి సామర్ధ్యం మరియు ఇంధనంగా స్వీకరించే సామర్థ్యాన్ని పరిశీలిస్తూ, ప్రభుత్వంఈ-20 ఇంధన కార్యక్రమాన్నిపునఃరూపకల్పన చేసి ప్రారంభించిందని, ఇది భారతదేశంలో 2025 నాటికి 20% పెట్రోల్తో బయో-ఇథనాల్ వినియోగాన్ని నిర్ధారిస్తుందని శ్రీ గడ్కరీ చెప్పారు. 20% ఇథనాల్ బ్లెండింగ్ సాధించడానికి, 2025 నాటికి దేశానికి 10 బిలియన్ లీటర్ల ఇథనాల్ అవసరమవుతుందని ప్రభుత్వం కూడా లెక్కించిందని ఆయన చెప్పారు. ప్రస్తుతం దేశంలో చక్కెర ఇంధన ఉత్పత్తిలో 90% ఇథనాల్ డిమాండ్కు దోహదం చేస్తుంది.
అందుబాటులో ఉన్న వనరులతో ఇథనాల్ ఉత్పత్తిని పెంచే మార్గాలను కనుగొనడానికి పరిశోధన చేస్తూనే ఉన్నానని, బి- హెవీ మొలాసిస్లో 15% నుండి 20% చక్కెరను జోడించాలన్నది అందులో ఒక ప్రతిపాదన అని శ్రీ గడ్కరీ చెప్పారు. ఇది బహుళ ప్రయోజనాలను కలిగి ఉంటుంది, ఎందుకంటే ఇది దాదాపు 45 నుండి 60 లక్షల మెట్రిక్ టన్నుల చక్కెరను ఉపయోగించుకుంటుంది మరియు ముడి పదార్థాల మెరుగైన నాణ్యత కారణంగా ఇథనాల్ రికవరీని 30% మెరుగుపరుస్తుంది.
అదేవిధంగా, చక్కెర నుండి సి-హెవీ మొలాసిస్ ఉత్పత్తిని నిరుత్సాహపరచవచ్చని, ఇది బి-హెవీ మొలాసిస్ ఉత్పత్తిని ప్రామాణీకరిస్తుందని మరియు శాశ్వతంగా చెరకు మెట్రిక్ టన్నుకు 1.5% తక్కువ చక్కెర ఉత్పత్తికి దారితీస్తుందని మంత్రి అన్నారు.
శ్రీ గడ్కరీ ఈ చర్యలన్నీ ఇథనాల్ ఉత్పత్తిని పెంచుతాయని అన్నారు. అంతే కాకుండా ఒక రాష్ట్రంలో అధిక ఇథనాల్ లభ్యతను ఈశాన్య మరియు జమ్మూ-కాశ్మీర్ మరియు లడఖ్ వంటి ఇథనాల్ కొరత ఉన్న రాష్ట్రాలకు రవాణా చేయవచ్చని అయన తెలిపారు. బయో-ఇథనాల్ కూడా విమానయాన ప్రయోజనానికి స్థిరమైన ఇంధనం అని ఆయన అన్నారు. ఇది గ్రీన్హౌస్ వాయు ఉద్గారాలపై 80% ఆదా చేయగలదు మరియు ఎటువంటి మార్పు లేకుండా సంప్రదాయ జెట్ ఇంధనాలతో 50% వరకు కలపవచ్చు అని తెలిపారు. దీనిని భారత వాయుసేన ఇప్పటికే పరీక్షించి ఆమోదించిందని ఆయన చెప్పారు. 100% బయో-ఇథనాల్పై ఫ్లెక్స్-ఫ్యూయల్స్ వాహనాలు అందుబాటులోకి రావడంతో, ఇథనాల్ డిమాండ్ 4 నుంచి 5 రెట్లు పెరుగుతుందని ఆయన అన్నారు.
ప్రధాన మంత్రి కార్యాలయం
సికింద్రాబాద్లో 200 ఏళ్లనాటి వారసత్వ బావి పునరుద్ధరణపై జోనల్ రైల్వే శిక్షణ ఇన్స్టిట్యూట్కు ప్రధాని ప్రశంస
సికింద్రాబాద్లోని జోనల్ రైల్వే శిక్షణ ఇన్స్టిట్యూట్ పరిధిలోగల 200 ఏళ్లనాటి వారసత్వ బావిని పునరుద్ధరించడంపై ప్రధానమంత్రి శ్రీ నరేంద్ర మోదీ ప్రశంసించారు. కాగా, ఈ కార్యక్రమంతోపాటు ఆ బావిచుట్టూ వాననీటి సంరక్షణ కోసం ఇన్స్టిట్యూట్ అధికారులు ఇంకుడు గుంతలు కూడా తవ్వించారు. దీనిపై రైల్వేశాఖ మంత్రి ట్వీట్కు ప్రతిస్పందనగా-
ప్రధానమంత్రి ఒక ట్వీట్ ద్వారా:
“ఇది ఎంతో అభినందించదగిన కృషి” అని పేర్కొన్నారు.
భారత ఎన్నికల సంఘం
అస్సాం, కేరళ, తమిళనాడు,పశ్చిమబెంగాల్, పుదుచ్చేరి శాసనసభలకు ఎన్నికలు, వివిధ రాష్ట్రాలలో లోక్సభ, శాసనసభ స్థానాల ఉప ఎన్నికలకు సంబంధించి ఎగ్జిట్ పోల్పై నిషేధం
ప్రజాప్రాతినిధ్య చట్టం 1951 లోని సెక్షన్ 126 , సబ్ సెక్షన్  కింద ఎలక్షన్ కమిషన్ ఆఫ్ ఇండియాకు దఖలుపడిన అధికారాల క్రింద 2021 మార్చి 27 ఉదయం 7 గంటల నుంచి 2021ఏప్రిల్ 29  రాత్రి 7.30 గంటల మధ్య ఏదైనా ఎక్జిట్ ఫోల్ నిర్వహించడం ప్రింట్ మీడియాలో ప్రచురించడం, ఎలక్ట్రానిక్ మీడియా ద్వారా ప్రసారం చేయడం, ప్రచారం కల్పించడం లేదా మరేదైనా రూపంలో దానిని వెలువరించడాన్ని ఎన్నికల కమిషన్ నిషేధించింది. ఎన్నికల కమిషన్ 2021 ఫిబ్రవరి 26న జారీ చేసిన పత్రికా ప్రకటన, 2021 మార్చి 16న జారీచేసిన ప్రకటన ప్రకారం ప్రస్తుతం జరుగుతున్న అస్సాం, కేరళ, తమిళనాడు, పశ్చిమబెంగాల్, పుదుచ్చేరి శాసనసభ జనరల్ ఎన్నికలు, లోక్సభ స్థానాలకు ఉప ఎన్నికలు, వివిధ రాష్ట్రాలలో శాసనసభ స్థానాలకు ఉప ఎన్నికల సందర్భంగా ఇది వర్తిస్తుంది.
దీనికితోడు ప్రజా ప్రాతినిధ్య చట్టం 1951 సెక్షన్ 125  ప్రకారం ఏదైనా ఎన్నికలకు సంబంధించిన సమాచారం అంటే ఒపీనియన్ పొల్ ఫలితాలు లేదా ఏదైనా ఇతర పోల్ సర్వేను ఏదైనా ఎలక్ట్రానిక్ మీడియా లో ప్రసారం చేయడం సంబంధిత జనరల్ ఎన్నికలు, ఉప ఎన్నికలు జరుగుతున్న పోలింగ్ ప్రాంతాలలో పోలింగ్ ముగియడానికి ముందు 48 గంటల కాలంలో ప్రసారం చేయడాన్ని నిషేధించారు.
ఇందుకు సంబంధించి 2021 మార్చి 24న జారీచేసిన నోటిఫికేషన్ను సంబంధిత వర్గాల సమాచారం కోసం జతచేయడమైనది.
ఇసిఐ నోటిఫికేషన్ కోసం క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 125.75 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 99,976.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.35% కు చేరింది.
గత 24 గంటల్లో 8,612 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,37,054 కు పెరిగింది.
గత 24 గంటల్లో 9,216 కొత్త కేసులు నమోదయ్యాయి.
రోజువారీ పాజిటివిటీ రేటు  గత 60 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 19 రోజులుగా 1% కన్నా తక్కువగా ఉంది.
ఇప్పటివరకు 64.46 కోట్ల కొవిడ్ పరీక్షలు చేశారు.
ఆర్థిక మంత్రిత్వ శాఖ
విదేశీ విరాళాల కింద అందే నిర్దిష్ట కోవిడ్-19 సహాయ సామగ్రి దిగుమతులపై ఐజీఎస్టీ నుంచి తాత్కాలిక మినహాయింపు
ఇప్పటికే కస్టమ్స్ సుంకం మినహాయించినందున
ఈ దిగుమతులకు కస్టమ్స్ సుంకం లేదా ఐజీఎస్టీ వర్తించవు
కోవిడ్-19 మహమ్మారి పరిస్థితుల దృష్ట్యా కేంద్ర ప్రభుత్వం అనేక కోవిడ్-19 సంబంధిత సహాయ సామగ్రి దిగుమతులపై పరిమిత కాలానికిగాను ప్రాథమిక కస్టమ్స్ సుంకంసహా/లేదా ఆరోగ్య రుసుము విధింపును మినహాయిస్తూ ఉత్తర్వు ప్రకటన జారీచేసింది. ఈ సామగ్రి జాబితా కిందివిధంగా ఉంది:
|
|
వ.సం.
|
|
ఉత్తర్వు ప్రకటన
|
|
ఉద్దేశం
|
|
1.
|
|
తేదీ:20.04.21నాటి 27/2021-కస్టమ్స్ ప్రకటన; 
|
|
31 అక్టోబరు 2021 వరకూ ‘‘రెమ్డెసివిర్ ఇంజెక్షన్/ఏపీఐ అండ్ బీటా సైక్లోడెక్స్ట్రిన్ , ఇన్ఫ్లమేటరీ డయాగ్నాస్టిక్  కిట్స్.’’
|
|
2.
|
|
తేదీ: 24.04.21నాటి 28/2021 కస్టమ్స్ ప్రకటన
|
|
31 జూలై 2021 వరకూ మెడికల్ గ్రేడ్ ఆక్సిజన్; ఆక్సిజన్ కాన్సెంట్రేటర్లు, క్రయోజెనిక్ రవాణా ట్యాంకులు, వగైరా ఆక్సిజన్ థెరపీ సంబంధిత పరికరాలతోపాటు కోవిడ్-19 టీకాలు
భారతదేశం వెలుపలినుంచి విరాళాల కింద, ఉచితంగా పంపిణీ కోసం విదేశాల నుంచి అందే కోవిడ్-19 చికిత్స సంబంధిత సామగ్రి దిగుమతులపై  ఐజీఎస్టీ మినహాయింపు కోరుతూ అనేక స్వచ్ఛంద/కార్పొరేట్ సంస్థలు, ఇతర అసోసియేషన్లు/సంస్థలనుంచి కేంద్ర ప్రభుత్వానికి పలు వినతులు అందాయి. తదనుగుణంగా ఉచిత పంపిణీ కోసం దేశం వెలుపలి నుంచి ఉచితంగా అందే అటువంటి వస్తువుల దిగుమతిపై ‘ఐజీఎస్టీ’ని తాత్కాలికంగా మినహాయిస్తూ 2021 మే 3వ తేదీన కేంద్ర ప్రభుత్వం ఉత్తర్వు నం.4/2021ని జారీచేసింది.
ఈ మినహాయింపు 2021 జూన్ 30దాకా అమలులో ఉంటుంది. దీనికింద ఇప్పటికే దిగుమతి చేసుకుని, మినహాయింపు ఉత్తర్వు జారీ అయిన తేదీనాటికి- అంటే ‘నేటికీ’ అనుమతులు అందని వస్తువులకూ ఈ మినహాయింపు వర్తిస్తుంది.
ఈ మినహాయింపు కింది షరతులకు లోబడి ఉంటుంది:
- రాష్ట్రాల స్థాయిలో ఈ మినహాయింపు నిమిత్తం ఒక నోడల్ సంస్థను ప్రభుత్వం నియమించాలి. కేంద్ర వస్తుసేవల పన్ను చట్టం-2017 లోని సెక్షన్ 2  ప్రకారం శాసనసభగల కేంద్రపాలిత ప్రాంతాలు కూడా రాష్ట్రంగా పరిగణించబడతాయి.
- రాష్ట్ర ప్రభుత్వం నియమించే నోడల్ సంస్థ సదరు కోవిడ్ సహాయ సామగ్రి ఉచిత పంపిణీ కోసం ఏదైనా సంస్థ లేదా సహాయ సంఘం లేదా చట్టబద్ధ కమిటీవంటి వాటికి అనుమతులు ఇవ్వవచ్చు.
- భారతదేశంలో ఎక్కడైనా ఉచిత పంపిణీ నిమిత్తం రాష్ట్ర ప్రభుత్వం లేదా అనుమతి పొందిన ఏదైనా సంస్థ/సహాయ సంఘం/చట్టబద్ధ కమిటీ సదరు వస్తువులను ఉచితంగా దిగుమతి చేసుకోవచ్చు.
- సదరు వస్తువుల దిగుమతికి కస్టమ్స్ శాఖ అనుమతి పొందే ముందుగానే ఉచిత కోవిడ్ సహాయం కింద ఉచిత పంపిణీకి ఉద్దేశించిన వస్తువులకు సంబంధించి నోడల్ సంస్థ ద్వారా పొందిన ధ్రువీకరణ పత్రాన్ని దిగుమతిదారు సమర్పించాల్సి ఉంటుంది.
- వస్తువుల దిగుమతి తర్వాత ఆ తేదీనుంచి ఆరు నెలలు లేదా తొమ్మిది నెలలకు మించని పొడిగింపు వ్యవధిలోగా దిగుమతిదారు ఓడరేవులోని డిప్యూటీ లేదా అసిస్టెంట్ కమిషనరుకు సదరు దిగుమతి చేసుకున్న/ఉచితంగా పంపిణీ చేసిన వస్తువుల వివరాలతో కూడిన సాధారణ నివేదికను సమర్పించాలి. అయితే, ఈ నివేదికను రాష్ట్ర ప్రభుత్వం నియమించిన నోడల్ సంస్థ ధ్రువీకరించి ఉండాలి.
ఈ మినహాయింపులకు అనుగుణంగా ఉచిత పంపిణీ కోసం విదేశాల నుంచి ఉచితంగా అందుకున్న కోవిడ్ చికిత్స సంబంధిత సహాయ సామగ్రిని  ‘ఐజీఎస్టీ’ చెల్లించకుండానే దిగుమతి చేసుకోవచ్చు.
ఇక కస్టమ్స్ సుంకంపై ఇప్పటికే మినహాయింపు ఇచ్చిన నేపథ్యంలో ఈ దిగుమతులపై ఎలాంటి కస్టమ్స్ సుంకం లేదా ఐజీఎస్టీ వర్తించవు.
ప్రధాన మంత్రి కార్యాలయం
ఆర్థిక సర్వేక్షణ భారతదేశం యొక్కవృద్ధి పథాన్ని విస్తృతం గా విశ్లేషించింది: ప్రధాన మంత్రి
ఆర్థిక సర్వేక్షణ 2922-23 ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ఆర్థిక సర్వేక్షణ అనేది భారతదేశం యొక్క వృద్ధి పథాన్ని సమగ్రంగా విశ్లేషించింది; దీని లో మన దేశం పట్ల ప్రపంచ దేశాల లో వ్యక్తం అవుతున్నటువంటి ఆశావాదం, మౌలిక సదుపాయాల కల్పన పట్ల శ్రద్ధ, వ్యవసాయ రంగం లోను, పరిశ్రమల రంగం లోను వృద్ధి మరియు భవిష్యత్తు లో కీలకం గా ఉండబోయే రంగాల ను గురించి శ్రద్ధ ను తీసుకోవడం భాగాలు గా ఉన్నాయి.
https://www.indiabudget.gov.in/economicsurvey/index.php ’’ అని పేర్కొన్నారు.
(
జల శక్తి మంత్రిత్వ శాఖ
గ్రామీణ ఇళ్లన్నిటికీ 2022 డిసెంబరుకల్లా కుళాయి కనెక్షన్ ఇవ్వడానికి మేఘాలయ ప్రణాళికలు
గత సంవత్సరం కేంద్ర ప్రభుత్వం ప్రారంభించిన జల్ జీవన్ మిషన్  2024 నాటికి ప్రతి గ్రామీణ గృహాలకు పూర్తి వినియోగంలో ఉండే కుళాయి కనెక్షన  ను అందించాలని లక్ష్యంగా పెట్టుకుంది. రాష్ట్రాల భాగస్వామ్యంతో అమలు చేస్తున్న ఈ మిషన్, ప్రతి గ్రామీణ గృహాలకు తాగడానికి యోగ్యమైన నీటి లభ్యతకు హామీ ఇచ్చింది. రెగ్యులర్ మరియు దీర్ఘకాలిక ప్రాతిపదికన రోజుకు 55 లీటర్ల తలసరి  త్రాగునీరు అందించడం మిషన్ లక్ష్యం. మిషన్ లక్ష్యాన్ని మరింత పెంచుతూ, అన్ని రాష్ట్రాలు తమ అమలు ప్రణాళికలను ప్రభుత్వానికి, తాగునీరు, పారిశుద్ధ్య శాఖ కార్యదర్శి నేతృత్వంలోని నేషనల్ మిషన్ ఆమోదం కోసం సమర్పిస్తారు.
దీనిలో భాగంగా మేఘాలయ 2022 డిసెంబర్ కల్లా 100% గృహాలకు కుళాయి కనెక్షన్ ఇచ్చేందుకు వార్షిక కార్యాచరణ ప్రణాళికను జల శక్తి మంత్రిత్వ శాఖ కింద ఉన్న జాతీయ జల్ జీవన్ మిషన్ కి సమర్పించింది. మొత్తం రాష్ట్రంలో 5.89 లక్షల గ్రామీణ గృహాలు ఉండగా 1.80 లక్షల కుళాయి కనెక్షన్లను 2020-21 లో ఇవ్వడానికి ప్రణాళిక రూపొందించింది. అంటే 2020-21 సంవత్సరానికల్లా 1096 గ్రామాలకు 100% కుళాయి కనెక్షన్లు ఇవ్వాలని మేఘాలయ సంకల్పించడం ప్రశంసనీయం. పనితీరు ఆధారంగా అంటే ఎక్కువ కుళాయి కనెక్షన్లు ఇచ్చే రాష్ట్రాలకు జెజెఎం కింద కేంద్రం అదనపు నిధులను సమకూరుస్తుంది. 2020-21లో ఈ మిషన్ అమలుకు కేంద్రం రూ.175 కోట్లకు కేంద్ర ప్రభుత్వం ఆమోదం ఇచ్చింది.
సగటు కన్నా ఎక్కువ వర్షపాతం, పుష్కలమైన సహజ జల వనరులు మేఘాలయకు వరం లాంటిది. అయినప్పటికీ, హాని కలిగించే మానవ తప్పిదాల కారణంగా, నీటి మట్టాలు క్షీణిస్తున్నాయి. అందువల్ల, రాష్ట్ర ప్రభుత్వానికి బహుముఖ దిద్దుబాటు విధానం అవసరం. అందువల్ల జల్ జీవన్ మిషన్ కచ్చితమైన మార్గదర్శనంతో శుభ్రమైన, తాగడానికి వినియోగంలో ఉండే నీరుని అందించడానికి రాష్ట్రానికి సహకరిస్తుంది. దీని ద్వారా అమ్మాయిలు, మహిళలు స్వచ్ఛమైన నీటి కోసం కష్టాలు పడకుండా చేయడమే లక్ష్యం.ఇది సాధించాలంటే గ్రామ స్థాయిలోనే ఒక వ్యూహం అమలు కావాలి, ఆ పనికి రాష్ట్రం తగు ఏర్పాట్లు చేస్తోంది. బలహీన వర్గాలకు, అట్టడుగున ఉన్న వారికి ఈ పథకం విజయవంతంగా అందడానికి ప్రాధాన్యత ఇస్తున్నారు. కోవిడ్-19 మహమ్మారి నేపథ్యంలో తగు నీటి కోసం ప్రజలు ఒకే దగ్గర గుమికూడకుండా వారి వారి ఇళ్ల వద్దకే నీటి సరఫరా అయ్యేలా చేయడం రాష్ట్రం ప్రాధాన్యత అంశంగా తీసుకుంది.ఈ ప్రాజెక్ట్ అమలులో ఉపాధి అవకాశాలు కూడా పెరుగుతాయి, తద్వారా గ్రామీణ ఆర్ధిక పరిస్థితి మరింత మెరుగవుతుంది.
జల్ జీవన్ మిషన్ లో భాగంగా నీటి నాణ్యత పరీక్ష లాబొరేటరీలను జిల్లా, రాష్ట్ర స్థాయిలో ఏర్పాటుకు ప్రాధాన్యత ఇస్తారు. కోవిడ్-19 తో దేశమంతా తల్లడిల్లుతున్న ప్రస్తుత పరిస్థితుల్లో వలస కార్మికులకు జీవనోపాధి కల్పించడం చాల ముఖ్యం. అందువల్ల ఈ మిషన్ సందర్బంగా నీటి సరఫరాకు సంబంధించిన పనులను వారికి కల్పించడం వల్ల ఉపాధి అవకాశాలు మెరుగవుతాయి. ఈ దిశగా మేఘాలయ తగు చర్యలు తీసుకుంటుంది.
(Visitor Counter : 141
ఆర్థిక మంత్రిత్వ శాఖ
స్వాజీలాండ్ కు పన్నుల సంబంధిత సహాయాన్ని అందించడం కోసం టిఒఆర్ పై సంతకాల కు ఆమోదం తెలిపిన మంత్రివర్గం
భారతదేశానికి, స్వాజీలాండ్ కు  మధ్య టాక్స్ ఇన్స్పెక్టర్స్ విత్ అవుట్ బార్డర్స్ ప్రోగ్రామ్ లో భాగం గా స్వాజిలాండ్ కు పన్నుల సంబంధిత సహాయాన్ని అందించడం కోసం భారతీయ నిపుణుడి ని నియమించే విషయం లో టరమ్స్ ఆఫ్ రెఫరన్స్  పై సంతకాలు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
అంశం వారీగా వివరాలు
టాక్స్ ఇన్స్పెక్టర్స్ విత్ అవుట్ బార్డర్స్  ప్రోగ్రామ్ లో భాగం గా భారత ప్రభుత్వం మరియు కింగ్ డమ్ ఆఫ్ ఇస్వాతినీ ప్రభుత్వం కలసికట్టు గా ఒక భారతీయ నిపుణుడి ని ఎంపిక చేయడమైంది.
టిఒఆర్ అనేది టిఐడబ్ల్యుబి ప్రోగ్రామ్ పరిధి లో ఇస్వాతినీ కి పన్నుల సంబంధిత సహాయాన్ని అందించడం కోసం భారతీయ నిపుణుడి ని నియమించుకొనేందుకు నియమ నిబంధనల ను నిర్దేశించడం జరుగుతుంది.
ప్రధాన ప్రభావం
టిఐడబ్ల్యుబి ప్రోగ్రామ్ లో భాగం గా భారతీయ నిపుణుడి సేవలను అందుకోవడం వల్ల అభివృద్ధి చెందుతున్న దేశాల లో పన్నుల సంబంధిత వ్యవహారాల లో సామర్ధ్య నిర్మాణాన్ని సంతరించడం లో భారతదేశం అందిస్తున్నటువంటి మద్దతు కు ఒక భారీ ఉత్తేజం లభ్యం కానుంది.
(
కార్పొరేట్ వ్యవహారాల మంత్రిత్వ శాఖ
రేపు ఐబీబీఐ ఆరో వార్షికోత్సవం
కార్పొరేట్ సంస్థలు ఇతరుల దివాలా లావాదేవీలను పర్యవేక్షించే 'దివాలా మరియు దివాలా బోర్డ్ ఆఫ్ ఇండియా'  అక్టోబర్ 1, 2022న ఆరవ వార్షికోత్సవాన్ని జరుపుకోనుంది. కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ కార్యక్రమంలో ముఖ్య అతిథిగా పాల్గొననున్నారు. కేంద్ర గణాంకాలు మరియు కార్యక్రమ అమలు మంత్రిత్వ శాఖ సహాయ మంత్రి  శ్రీ రావు ఇంద్రజిత్ సింగ్; ప్రణాళికా మంత్రిత్వ శాఖ యొక్క కేంద్ర సహాయ మంత్రి ; కార్పొరేట్ వ్యవహారాల మంత్రిత్వ శాఖ కేంద్ర సహాయ మంత్రులు తదితరులు ఈ కార్యక్రమానికి గౌరవ అతిథిలుగా పాల్గొననున్నారు. ఐబీబీఐ సంస్థ స్థాపన జ్ఞాపకార్థం వార్షిక దినోత్సవ ఉపన్యాసపు శ్రేణిని ఏర్పాటు చేసింది. నేషనల్ కంపెనీ లా ట్రైబ్యునల్ ప్రెసిడెంట్, చీఫ్ జస్టిస్  శ్రీ రామలింగం సుధాకర్ మరియు కాంపిటీషన్ కమీషన్ ఆఫ్ ఇండియా చైర్పర్సన్ శ్రీ అశోక్ కుమార్ గుప్తా ఈ సంవత్సరం వార్షిక డే లెక్చర్ ఇవ్వనున్నారు. ఈ సందర్భాన్ని పురస్కరించుకుని, వార్షిక ప్రచురణ, “ఐబీసీ: ఐడియా, ఇంప్రెషన్స్ అండ్ ఇంప్లిమెంటేషన్” కూడా విడుదల చేయనున్నారు. ప్రభుత్వం మరియు నియంత్రణ సంస్థల సీనియర్ అధికారులు ఈ వేడుకలో పాల్గొననున్నారు. దివాలా నియంత్రణ,పర్యవేక్షణలో వాటాదారులుగా ఉన్న నిపుణులు, నమోదిత సంస్థలు, ఇతర నిపుణులు, రుణదాతలు, వ్యాపార అధినేతలు, విద్యావేత్తలు, పరిశోధకులు ఈ కార్యక్రమంలో పాల్గొనున్నారు.
ఐబీబీఐ మరియు ఐబీసీ గురించి
'ది ఇన్సల్వెన్సీ అండ్ బ్యాంక్రప్టసీ బోర్డ్ ఆఫ్ ఇండియా' , 'ఇన్సల్వెన్సీ అండ్ బ్యాంక్రప్టసీ కోడ్ - 2016' అమలుకు బాధ్యతను నిర్వహిస్తోంది. కార్పొరేట్ వ్యక్తులు, భాగస్వామ్య సంస్థలు, వ్యక్తుల యొక్క పునర్వ్యవస్థీకరణ మరియు దివాలా పరిష్కారాన్ని సమయానుకూలంగా గరిష్టీకరించడానికి లక్ష్యంగా పెట్టుకొని ఈ సంస్థ పని చేస్తోంది. ఆస్తుల విలువ, వ్యవస్థాపకతను ప్రోత్సహించడం, క్రెడిట్ లభ్యత, అన్ని వాటాదారుల ప్రయోజనాలను సమతుల్యం చేయడం ఈ సంస్థ విధి.
ఐబీసీ దివాలా పాలనలో బలమైన పర్యావరణ వ్యవస్థను సృష్టించింది, ఇది సర్వీస్ ప్రొవైడర్ల సంఖ్య, కష్టాల్లో ఉన్న సంస్థల కోసం ఐబీసీని రెస్క్యూ మెకానిజమ్గా ఉపయోగించే కేసుల సంఖ్య పరంగా విస్తరిస్తోంది. ఐబీసీ జూన్ 2022 వరకు 1,934 కేసులను  పరిష్కరించింది. విలువ పరంగా, ఐబీసీ కింద ప్రక్రియలోకి ప్రవేశించి దాదాపు 69% ఒత్తిడిలో ఉన్న ఆస్తులు పరిష్కరించింది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఫాం స్థాయిలో చిన్నతరహా ఫుడ్ ప్రాసెసింగ్ యూనిట్ల ఏర్పాటు
పప్పు ధాన్యాలు, నూనె గింజలు, కూరగాయలు & పండ్లు ఆధారిత ప్రాసెసింగ్ పరిశ్రమలతో సహా ఫుడ్ ప్రాసెసింగ్ రంగ సంపూర్ణ అభివృద్ధి కోసం 2016-17 నుంచి ఆహార ప్రాసెసింగ్ పరిశ్రమల మంత్రిత్వ శాఖ  కేంద్ర ప్రభుత్వ రంగ గొడుగు పథకమైన ప్రధానమంత్రి కిసాన్ సంపద యోజన ను అమలు చేస్తోంది. దాని కింద అమలవుతున్న పథకాలలో భాగంగా, ఎంఒఎఫ్పిఐ శాఖ ప్రాసెసింగ్ సౌకర్యాలు, సేకరణ కేంద్రాలు తదితర వ్యవసాయ స్థాయి మౌలిక సదుపాయాలతో ఫుడ్ ప్రాసెసింగ్ / పరిశ్రమల ఏర్పాటు కోసం పారిశ్రామిక వేత్తలకు రుణ ఆధారిత ఆర్థిక సహాయాన్ని  గ్రాంట్ ఇన్ ఎయిడ్ రూపంలో అందిస్తుంది. ఇప్పటివరకూ, ఆహార ప్రాసెసింగ్, ప్రిజర్వేషన్ సామర్ధ్యాలను సృష్టించేందుకు/ విస్తరించేందుకు కాంపొనెంట్ పథకం కింద మొత్తం 292 ఆహార ప్రాసెసింగ్ యూనిట్లను శాఖ ఆమోదించింది. అంతేకాకుండా, మెగా ఫుడ్ పార్క్ ప్రాజెక్టులలో భాగంగా 116450 మెట్రిక్ టన్నుల సామర్ధ్యం కలిగిన పొడి గిడ్డంగులు , 56520 మెట్రిక్ టన్నుల సామర్ధ్యం కలిగిన కోల్డ్ స్టేరేజీ గిడ్డంగులను, 1750 మెట్రిక్ టన్నుల సామర్ధ్యం కలిగిన డీప్ ఫ్రీజ్ గిడ్డంగులు కలిగిన మొత్తం 124 ప్రాథమిక ప్రాథమిక కేంద్రాలకు శాఖ ఆమోదం తెలిపింది.
టమేటో, ఉల్లిపాయి, ఆలుగడ్డ  నుంచి 22 పాడైపోయే ఉత్పత్తులకు ఆపరేషన్ గ్రీన్స్ పథకం పరిధిని విస్తరిస్తున్నట్టు 2021-2022 బడ్జెట్ ప్రసంగంలో ప్రభుత్వం ప్రకటించింది. తద్వారా ఈ ఉత్పత్తుల అదనపు విలువను కల్పించడం ఈ పథక లక్ష్యం. మంత్రిత్వ శాఖ మామిడి, అరటి, ఆపిల్, పైనాపిల్, కారెట్, కాలీఫ్లవర్, బీన్స్ తదితరాలు సహా 12 పాడేపోయి, కుళ్ళిపోయే పండ్లు, కాయగూరలను గుర్తించింది.
ఈ సమాచారాన్ని రాజ్యసభలో అడిగిన ఒక ప్రశ్నకు శుక్రవారం లిఖితపూర్వక సమాధానం ఇస్తూ ఫుడ్ ప్రాసెసింగ్ పరిశ్రమల సహాయ మంత్రి ప్రహ్లాద్ సింగ్ పటేల్ వెల్లడించారు.